Diari Oficial de la Generalitat Valenciana


Sumari del DOGV 429, del 17-09-1986 (1986/807189)

ORDRE de 17 de juliol de 1986, de la Conselleria de Cultura, Educació i Ciència. per la qual es disposa el funcionament de l'Institut de Batxillerat a Distancia de la Comunitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   429

Data del DOGV
:   17-09-1986

Secció del DOGV
:   ALTRES DISPOSICIONS

Número del document
:   1986/807189


Data del document
:   17-07-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 17 de juliol de 1986, de la Conselleria de Cultura, Educació i Ciència, per la qual es disposa el funcionament de l'Institut de Batxillerat a Distància de la Comunitat Valenciana.  
En compliment del que disposa el Decret 206/1985, de 23 de desembre del Consell de la Generalitat Valenciana, pel qual es crea l'Institut de Batxillerat a Distància de la Comunitat Valenciana, les activitats administratives i docents del qual han de començar el curs acadèmic 1986/87, i com que s'ha suprimit l'extensió de l'INBAD de València, per Resolució de 8 d'abril de 1986 (BOE de 16 d'abril de 1986) i Resolució de 9 de maig de 1986 (BOE de 17 de maig de 1986), i en virtut de les competències conferides pel Reial Decret 2093/83, de 28 de juliol (BOE de 6 d'agost),  
ORDENE:  
Primer  
L'Institut de Batxillerat a Distància de la Comunitat Valenciana començarà a desplegar les activitats a partir de l'1 d'octubre de 1986.   
Segon  
L'Institut de Batxillerat a Distància de la Comunitat Valenciana tindrà la seu a València i li seran adscrits els Centres Col·laboradors següents:   
«Figueras Pacheco» d'Alacant.   
«Francisco Ribalta» de Castelló.   
Tercer  
L'Institut de Batxillerat a Distància de la Comunitat Valenciana podrà establir acords de cooperació amb altres entitats, amb les quals es concretaran les modalitats econòmiques i pedagògiques de cooperació. Per a subscriure els acords esmentats, l'IBAD-CV haurà de comptar amb l?autorització prèvia de la Direcció General d'Ensenyaments Mitjants.   
Quart  
1. Podran matricular-se a l'IBAD-CV tots aquells alumnes que tinguen 18 anys complits en el moment d'efectuar la matricula i que reunesquen els requisits acadèmics per a fer-la.   
2. No obstant això, també podran matricular-se aquells que no tenint complits els 18 anys es troben en algunes de les circumstàncies següents:   
a) Residir en localitat que no tinga cap Institut de Batxillerat.   
b) No poder assistir als centres ordinaris a causa de malaltia o deficiència.   
c) Estar internats en Institucions dependents del Ministeri de Justícia.   
d) Realitzar una activitat laboral justificada amb documentació de l'empresa i l'alta en la Seguretat Social.   
e) Residir habitualment a l'estranger.   
3. La Direcció de l'IBAD-CV resoldrà altres casos especials no tinguts en compte en l'apartat anterior.   
4. Els alumnes matriculats a l'extensió de l'INBAD de València o en els Centres Col·laboradors autoritzats d'Alacant i de Castelló l'any acadèmic 1985-86 podran continuar en aquestos.   
Cinqué  
S'autoritza la Secretaria General Tècnica i la Direcció General de Programació i Inversions per a realitzar els tràmits procedents a fi de dotar de personal administratiu, subaltern i de neteja que haurà de ser contractat, i també de mobiliari i equipament didàctic per a la qual cosa el Cap del Servei Territorial d'Educació de València haurà de formular la proposta raonada i escaient.   
Sisé  
La Direcció General d'Ensenyaments Mitjans adoptarà les mesures que considere pertinents a fi de garantir l'eficaç funcionament dels nous centres.   
DISPOSICIO FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana   
València, 17 de juliol de 1986.   
El Conseller de Cultura, Educació i Ciència,  
CEBRIA CISCAR I CASABAN